**ŠTATÚT**

**NEZISKOVEJ ORGANIZÁCIE**

*podľa ustanovenia § 8 ods. 2 zákona č. 213/1997 Z. z. o neziskových organizáciách poskytujúcich všeobecne prospešné služby (ďalej len zákon o neziskových organizáciách)*

**ZÁKLADNÉ USTANOVENIA**

1. Nezisková organizácia Travez n.o. (ďalej len ,,nezisková organizácia") je právnická osoba. Jej právne pomery sa riadia príslušnými ustanoveniami zákona o neziskových organizáciách a ustanoveniami zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov (ďalej len zákon č. 112/2018 Z. z.).
2. Štatút neziskovej organizácie vymedzuje právne postavenie a právne pomery neziskovej organizácie, ako aj jej finančné a majetkové postavenie, orgány a ich základné práva a povinnosti.

**I**

**NÁZOV A SÍDLO NEZISKOVEJ ORGANIZÁCIE**

1. Názov neziskovej organizácie: Trevez n.o. (ďalej len ,,nezisková organizácia")
2. Sídlo neziskovej organizácie: ulica Lesná č. 15, 067 61 Stakčín

**II**

**DRUH VŠEOBECNE PROSPEŠNÝCH SLUŽIEB, KTORÉ NEZISKOVÁ ORGANIZÁCIA POSKYTUJE**

1. Nezisková organizácia poskytuje v zmysle ustanovenia § 2 ods. 2 zákona o neziskových organizáciách nasledujúce prospešné služby:
2. služby na podporu regionálneho rozvoja a zamestnanosti,
3. tvorba a ochrana životného prostredia a ochrana zdravia obyvateľstva.

**III. I**

**SOCIÁLNY PODNIK A OPIS JEHO HLAVNÉHO CIEĽA**

1. Nezisková organizácia je verejnoprospešný podnik/komunitnoprospešný podnik[[1]](#footnote-1), ktorého hlavným cieľom je dosahovanie merateľného pozitívneho sociálneho vplyvu poskytovaním spoločensky prospešnej služby v oblasti:
2. služby na podporu regionálneho rozvoja a zamestnanosti
3. tvorba a ochrana životného prostredia a ochrana zdravia obyvateľstva[[2]](#footnote-2).

**III.II**

**ČINNOSŤ, KTOROU NEZISKOVÁ ORGANIZÁCIA DOSAHUJE POZITÍVNY SOCIÁLNY VPLYV**

1. Nezisková organizácia sa s ohľadom na článok II tohto štatútu a príslušné ustanovenia zákona č. 112/2018 Z. z. venuje najmä prevádzkovaniu čistiarne, čisteniu a údržbe textilu a chovu včiel.[[3]](#footnote-3) Týmito činnosťami sleduje svoj hlavný cieľ, ktorým je dosahovanie merateľného pozitívneho sociálneho vplyvu.
2. V budúcnosti môže nezisková organizácia vyvíjať aj iné činnosti v súlade s predmetom činnosti neziskovej organizácie uvedenom v článku II tohto štatútu, ktorým bude dosahovať pozitívny sociálny vplyv.

**III.III**

**OPIS, AKÝM SPÔSOBOM TOVARY ALEBO SLUŽBY, KTORÉ NEZISKOVÁ ORGANIZÁCIA VYRÁBA, DODÁVA, POSKYTUJE ALEBO DISTRIBUUJE, ALEBO SPÔSOB ICH VÝROBY ALEBO POSKYTOVANIE PRISPIEVAJÚ K DOSAHOVANIU POZITÍVNEHO SOCIÁLNEHO VPLYVU**

1. Nezisková organizácia prispieva k dosahovaniu pozitívneho sociálneho vplyvu nasledovným spôsobom:

* V zmysle poskytovania spoločensky prospešnej služby podpory zamestnanosti nezisková organizácia zamestnáva zraniteľné a znevýhodnené osoby. Ich zamestnávaním nezisková organizácia sleduje cieľ ich (opätovného) sociálneho začlenenia.
* V zmysle poskytovania spoločensky prospešnej služby tvorby a ochrany životného prostredia nezisková organizácia napomáha uvádzaniu zdravých včelstiev do krajiny a k udržiavaniu potrebnej miery opeľovačov v krajine. Týmto prispieva k zabezpečeniu úrodnosti a udržateľnosti rozmanitosti flóry v krajine.[[4]](#footnote-4)

**III. IV**

**SPÔSOB MERANIA POZITÍVNEHO SOCIÁLNEHO VPLYVU**

1. Pozitívny sociálny vplyv nezisková organizácia meria v prípade spoločensky prospešnej služby podľa č. III.I nasledovne:

* služby na podporu zamestnanosti: percentom zamestnaných znevýhodnených osôb a/alebo zraniteľných osôb z celkového počtu zamestnancov neziskovej organizície v zmysle príslušných ustanovení zákona č. 112/2018 Z. z.. Pozitívny sociálny vplyv sa považuje za dosiahnutý, ak nezisková organizácia zamestnáva príslušné percento zraniteľných a/alebo znevýhodnených osôb v zmysle príslušných ustanovení zákona č. 112/2018.
* tvorba a ochrana životného prostredia: počtom obnovených alebo výrobou nových úľov a s tým súvisiacim nárastom počtu včelstiev v krajine s následkom priaznivého vplyvu na životné prostredie a v neposlednom rade na úrodnosť poľnohospodárskych plodín, stromov a rastlín v regióne. Pozitívny sociálny vplyv sa považuje za dosiahnutý, ak nezisková organizácia vyrobí alebo obnoví 50 úľov za kalendárny rok.[[5]](#footnote-5)

**III.V**

**ROZDELENIE ZISKU A ZÁVÄZOK ŽAIDATEĽA VYUŽÍVAŤ VIAC AKO 50 % ZISKU NA DOSIAHNUTIE HLAVNÉHO CIEĽA**

1. Zisk neziskovej organizácie sa použije v tomto poradí:
2. na plnenie daňových povinností a iných zákonných platieb,
3. na doplnenie rezervného fondu do výšky v zmysle článku X,
4. na uhradenie neuhradenej straty minulých období,
5. na dosahovanie pozitívneho sociálneho vplyvu v zmysle príslušných ustanovení zákona č. 112/2018 Z. z., v prípade, že podniku bude udelený štatút registrovaného sociálneho podniku v zmysle zákona č. 112/2018 Z. z.,
6. na iné účely stanovené správnou radou,
7. Nezisková organizácia použije 100 % zo svojho zisku po zdanení a po úhrade povinných zákonných úhrad a platieb na dosahovanie merateľného pozitívneho sociálneho vplyvu, ktorý je hlavným cieľom neziskovej organizácie.

**IV**

**SPÔSOB ZVEREJNENIA PODMIENOK POSKYTOVANIA JEDNOTLIVÝCH DRUHOV VŠEOBECNE PROSPEŠNÁCH SLUŽIEB**

1. Nezisková organizácia zverejňuje podmienky poskytovania jednotlivých druhov služieb:
2. v sídle organizácie,
3. na základe žiadosti ich nezisková organizácia zasiela poštou,
4. na webovej stránke neziskovej organizácie,
5. v miestnych a krajských médiách.

**V.I**

**ORGÁNY NEZISKOVEJ ORGANIZÁCIE**

1. Orgánmi neziskovej organizácie sú:
2. správna rada
3. riaditeľ
4. revízor
5. poradný výbor

**V.II**

**SPRÁVNA RADA**

1. Správna rada je najvyšším orgánom neziskovej organizácie. Prvých členov správnej rady vymenúva zakladateľ. Funkčné obdobie členov správnej rady je 5 rokov.
2. Správna rada:

* schvaľuje rozpočet neziskovej organizácie (do 31. 3. príslušného roka),
* schvaľuje ročnú účtovnú závierku a výročnú správu o činnosti a hospodárení,
* rozhoduje o zrušení, zlúčení, splynutí alebo rozdelení neziskovej organizácie,
* podáva návrhy na zmeny zapisovaných skutočností v registri,
* volí a odvoláva riaditeľa a určuje jeho plat,
* volí a odvoláva členov správnej rady ak štatút neustanovuje inak a revízora,
* schvaľuje právne úkony týkajúce sa nehnuteľného majetku,
* rozhoduje o zmenách v štatúte s výnimkou ustanovení, ktoré si zakladateľ vyhradil v zakladacej listine,
* rozhoduje o obmedzení práva riaditeľa konať v mene neziskovej organizácie,
* rozhoduje o použití zisku a úhrade strát vrátane určenia spôsobu ich vyrovnania najneskôr do skončenia nasledujúceho účtovného obdobia,

1. Správna rada má najmenej troch členov. Členom správnej rady môže byť iba fyzická osoba, ktorá je spôsobilá na právne úkony a je bezúhonná. Členom správnej rady nemôže byť revízor a riaditeľ.
2. Správna rada volí zo svojich členov predsedu správnej rady. Predseda správnej rady zvoláva, pripravuje a riadi schôdze správnej rady.
3. Správna rada sa schádza podľa potreby, najmenej však dvakrát ročne. Správna rada musí byť zvolaná do desať dní od doručenia návrhu revízora alebo jednej tretiny členov správnej rady.
4. Na platné rozhodnutie správnej rady je potrebný súhlas nadpolovičnej väčšiny jej členov. Na zvolenie a odvolanie riaditeľa je potrebný súhlas dvojtretinovej väčšiny hlasov všetkých členov správnej rady.
5. Členstvo v správnej rade je dobrovoľnou a neplatenou funkciou. Členom správnej rady patrí úhrada preukázaných výdavkov, ktoré im vznikli pri výkone funkcie.
6. Členstvo v správnej rade zaniká:

* uplynutím funkčného obdobia,
* odstúpením,
* odvolaním, pre stratu voliteľnosti alebo ak sa bez náležitého ospravedlnenia nezúčastní na troch po sebe idúcich riadne zvolaných zasadnutiach správnej rady,
* smrťou.

1. Správna rada zodpovedá za hospodárenie neziskovej organizácie.
2. Členovia správnej rady sú povinní vykonávať svoju pôsobnosť s náležitou starostlivosťou, ktorá zahŕňa povinnosť vykonávať ju s odbornou starostlivosťou a v súlade so záujmami neziskovej organizácie a všetkých jej zakladateľov. Najmä sú povinní zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia, zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo neziskovej organizácii spôsobiť škodu alebo ohroziť jej záujmy alebo záujmy jej zakladateľov, a pri výkone svojej pôsobnosti nesmú uprednostňovať svoje záujmy, záujmy len niektorých zakladateľov alebo záujmy tretích osôb pred záujmami neziskovej organizácie.
3. Členovia správnej rady, ktorí porušili svoje povinnosti pri výkone svojej pôsobnosti, sú povinní spoločne a nerozdielne nahradiť škodu, ktorú tým neziskovej organizácii spôsobili.
4. Člen správnej rady nezodpovedá za škodu, ak preukáže, že postupoval pri výkone svojej pôsobnosti s odbornou starostlivosťou a v dobrej viere, že koná v záujme neziskovej organizácie. Členov správnej rady nezbavuje zodpovednosti, ak ich konanie schválil revízor.

**V.III**

**RIADITEĽ**

1. Riaditeľ je štatutárnym orgánom, ktorý riadi činnosť neziskovej organizácie a koná v jej mene. Rozhoduje o všetkých záležitostiach neziskovej organizácie, ak nie sú zákonom, zakladacou listinou alebo štatútom vyhradené do pôsobnosti iných orgánov.
2. Riaditeľ je volený správnou radou na obdobie 5 rokov.
3. Rozhodnutie správnej rady alebo štatút, alebo zakladacia listina môže obmedziť právo riaditeľa konať v mene neziskovej organizácie; toto obmedzenie však nie je účinné voči tretím osobám, ak tieto osoby o tejto skutočnosti nevedeli, alebo nemohli vedieť.
4. Riaditeľ je oprávnený zúčastňovať sa na rokovaniach správnej rady s hlasom poradným. Predkladá správnej rade návrh rozpočtu najneskôr jeden mesiac pred začiatkom kalendárneho roka.
5. Za riaditeľa môže byť zvolená fyzická osoba, ktorá je spôsobilá na právne úkony a je bezúhonná.
6. Riaditeľ zodpovedá za hospodárenie s majetkom neziskovej organizácie.
7. Riaditeľ je povinný vykonávať svoju pôsobnosť s odbornou starostlivosťou a v súlade so záujmami neziskovej organizácie a všetkých jej zakladateľov. Najmä je povinný zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia, zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo neziskovej organizácii spôsobiť škodu alebo ohroziť jej záujmy alebo záujmy jej zakladateľov, a pri výkone svojej pôsobnosti nesmie uprednostňovať svoje záujmy, záujmy len niektorých zakladateľov alebo záujmy tretích osôb pred záujmami neziskovej organizácie.
8. Riaditeľ je povinný nahradiť škodu, ktorú spôsobil neziskovej organizácii porušením svojich povinností pri výkone svojej pôsobnosti.
9. Riaditeľ nezodpovedá za škodu, ak preukáže, že postupoval pri výkone svojej pôsobnosti s odbornou starostlivosťou a v dobrej viere, že koná v záujme neziskovej organizácie. Riaditeľ nezodpovedá za škodu spôsobenú neziskovej organizácii konaním, ktorým vykonával rozhodnutie správnej rady; to neplatí, ak je rozhodnutie správnej rady v rozpore s právnymi predpismi, zakladacou listinou alebo štatútom alebo ak ide o povinnosť podať návrh na vyhlásenie konkurzu. Riaditeľa nezbavuje zodpovednosti, ak jeho konanie revízor.
10. Dohody medzi neziskovou organizáciou a riaditeľom, ktoré vylučujú alebo obmedzujú zodpovednosť riaditeľa, sú zakázané; zakladacia listina ani štatút nemôžu obmedziť alebo vylúčiť zodpovednosť riaditeľa.
11. Nároky neziskovej organizácie na náhradu škody voči riaditeľovi môže uplatniť vo svojom mene a na vlastný účet veriteľ neziskovej organizácie, ak nemôže uspokojiť svoju pohľadávku z majetku neziskovej organizácie. Ustanovenia odsekov 6 až 8 sa použijú primerane. Nároky veriteľov neziskovej organizácie voči riaditeľovi nezanikajú, ak sa nezisková organizácia vzdá nárokov na náhradu škody alebo s ním uzatvorí dohodu o urovnaní. Ak je na majetok neziskovej organizácie vyhlásený konkurz, uplatňuje nároky veriteľov neziskovej organizácie voči riaditeľovi správca konkurznej podstaty.

**V.IV**

**REVÍZOR**

1. Revízor je kontrolným orgánom neziskovej organizácie, ktorý dohliada na činnosť neziskovej organizácie.
2. Revízor je volený správnou radou na obdobie 5 rokov.
3. Revízor je oprávnený nahliadať do všetkých dokladov a záznamov týkajúcich sa činnosti neziskovej organizácie a kontrolovať či účtovníctvo je riadne vedené v súlade s príslušným zákonom a či nezisková organizácia uskutočňuje svoju činnosť v súlade so všeobecne záväznými právnymi predpismi, zakladacou listinou a štatútom.
4. Revízorom môže byť iba fyzická osoba, ktorá je spôsobilá na právne úkony a je bezúhonná. Revízorom nemôže byť člen správnej rady a riaditeľ.
5. Revízor je dobrovoľnou a neplatenou funkciou. Patrí mu náhrada preukázaných výdavkov, ktoré mu vznikli pri výkone funkcie.
6. Revízor najmä:
   1. preskúmava ročnú účtovnú závierku a výročnú správu a predkladá svoje vyjadrenie správnej rade
   2. kontroluje vedenie účtovníctva a iných dokladov
   3. upozorňuje správnu radu na zistené nedostatky a podáva návrhy na ich odstránenie
   4. navrhuje zvolanie správnej rady, ak si to vyžaduje záujem neziskovej organizácie
7. Revízor je oprávnený:
8. podávať správnej rade návrh na odvolanie riaditeľa, ak si to vyžaduje záujem neziskovej organizácie
9. navrhnúť obmedziť práva riaditeľa konať v mene neziskovej organizácie
10. zúčastniť sa prostredníctvom svojich členov na rokovaniach správnej rady s hlasom poradným
11. upozorniť správnu radu na zistené porušenie právnych, zakladacej listiny alebo štatútu.

**V.V**

**PORADNÝ VÝBOR**

1. Poradný výbor tvoria minimálne 3 členovia. Členom poradného výboru môže byť len zainteresovaná osoba. Väčšinu členov poradného výboru musia tvoriť priamo zainteresované osoby. Najmenej jeden členov poradného výboru musí byť zamestnancom tejto neziskovej organizácie, ktorý je znevýhodnenou alebo zraniteľnou osobou.
2. Poradný výbor  sa zúčastňuje na fungovaní neziskovej organizácie, na dosahovaní jej pozitívneho sociálneho vplyvu a na hodnotení dosahovania pozitívneho sociálneho vplyvu

* prerokovaním,
* právom na informácie,
* kontrolnou činnosťou.

1. Spôsob voľby alebo vymenovania a spôsob odvolania člena poradného výboru, ako aj riadneho fungovania poradného výboru upraví nezisková organizácia vo svojich vnútorných predpisoch, aby najmenej vo vzťahu k priamo zainteresovaným osobám bolo zabezpečené transparentné a spravodlivé prostredie.

**VI**

**ZÁKAZ KONKURENCIE**

1. Člen správnej rady, riaditeľ a revízor nesmie:

* vo vlastnom mene ani na vlastný účet uzavrieť obchody, ktoré súvisia s činnosťou neziskovej organizácie,
* sprostredkúvať pre iné osoby obchody neziskovej organizácie.

**VII**

**ČAS UCHOVANIA ZÁPISNIC ORGÁNOV NEZISKOVEJ ORGANIZÁCIE**

1. Zo schôdzí orgánov neziskovej organizácie sa vyhotovujú zápisnice, ktoré nezisková organizácia uschováva po dobu piatich rokov.

**VIII**

**HOSPODÁRENIE NEZISKOVEJ ORGANIZÁCIE**

1. Nezisková organizácia zabezpečuje svoju činnosť a hospodári so svojím majetkom a môže užívať aj majetok štátu alebo majetok územnej samosprávy v súlade s osobitnými predpismi.
2. Majetok neziskovej organizácie tvoria:

* vklady zakladateľov
* príjmy z vlastnej činnosti
* príjmy z podnikateľskej činnosti po zdanení
* dedičstvo
* dary od fyzických osôb a právnických osôb

1. Neziskovej organizácii možno poskytnúť aj dotácie zo štátneho rozpočtu, rozpočtu štátneho fondu a rozpočtu obce.
2. Nezisková organizácia môže podnikať podľa osobitných predpisov za podmienky, že touto činnosťou sa dosiahne účelnejšie využitie jej majetku a nebude ohrozená kvalita, rozsah a dostupnosť služieb, pre ktoré bola založená.
3. Nezisková organizácia sa nemôže zúčastňovať na podnikaní iných osôb a nemôže uzatvárať zmluvu o tichom spoločenstve.
4. Príjmy z činnosti neziskovej organizácie podliehajú daňovým povinnostiam podľa platných daňových zákonov.
5. Prostriedky neziskovej organizácie nesmú byť použité na financovanie činnosti politických strán a politických hnutí ani na prospech kandidáta na volenú funkciu.
6. Nezisková organizácia nesmie viazať poskytovanie svojich všeobecne prospešných služieb na poskytovanie darov od fyzických osôb alebo právnických osôb.
7. Majetok neziskovej organizácie sa môže použiť len v súlade s podmienkami určenými v zakladacej listine alebo v štatúte a na úhradu výdavkov (nákladov) neziskovej organizácie. Výšku výdavkov (nákladov) neziskovej organizácie určí správna rada každoročne v rozpočte v miere nevyhnutnej na zabezpečenie činnosti neziskovej organizácie.
8. Ak fyzická osoba alebo právnická osoba poskytla neziskovej organizácii dar alebo príspevok na konkrétny účel, nezisková organizácia je oprávnená ho použiť na iný účel len s predchádzajúcim súhlasom tej osoby, ktorá dar alebo príspevok poskytla.
9. Prioritný majetok:

* Prioritný majetok na účely tohto zákona je tá časť majetku štátu, ktorú vkladá štát ako zakladateľ alebo spoluzakladateľ do neziskovej organizácie podľa osobitného zákona a ktorá je určená výlučne na zabezpečenie všeobecne prospešných služieb.
* Prioritný majetok nemožno založiť ani ho inak použiť na zabezpečenie záväzkov neziskovej organizácie alebo tretej osoby, nemožno ho predať, darovať ani prenechať do nájmu alebo do výpožičky.
* Prioritný majetok nie je predmetom likvidácie.

1. K nehnuteľnostiam, ktoré sú prioritným majetkom, vzniká v prospech štátu právo zodpovedajúce vecnému bremenu, ktoré sa zapisuje do katastra nehnuteľností.
2. Rozpočet neziskovej organizácie:

* Nezisková organizácia hospodári podľa schváleného rozpočtu.
* Rozpočet neziskovej organizácie obsahuje všetky rozpočtované príjmy a výdavky, pričom sa zostavuje a schvaľuje na príslušný kalendárny rok.
* Návrh rozpočtu predkladá na schválenie správnej rade riaditeľ najneskôr jeden mesiac pred začiatkom kalendárneho roka, na ktorý sa rozpočet zostavuje. Správna rada schvaľuje rozpočet neziskovej organizácie najneskôr do 31. marca príslušného kalendárneho roka.

**IX**

**REZERVNÝ FOND**

1. Nezisková organizácia pri svojom vzniku rezervný fond nevytvára.
2. Nezisková organizácia vytvorí rezervný fond až z čistého zisku vykázaného v riadnej účtovnej závierke za rok, v ktorom sa zisk po prvý raz vytvorí, a to vo výške 5 % z čistého zisku.
3. Rezervný fond nezisková organizácia v ďalších rokoch dopĺňa o 5 % z čistého zisku vyčísleného v ročnej účtovnej závierke.
4. O použití rezervného fondu rozhoduje správna rada neziskovej organizácie tak, aby jeho použitie bolo v súlade s ustanoveniami zákona č. 112/2018 Z.z.
5. Do rezervného fondu môže nezisková organizácia vložiť finančné prostriedky na účely ich budúceho použitia na dosiahnutie merateľného pozitívneho sociálneho vplyvu.

**X**

**ÚČTOVNÍCTVO A VÝROČNÁ SPRÁVA**

1. Nezisková organizácia vedie účtovníctvo podľa osobitného predpisu.
2. Nezisková organizácia musí viesť vo svojom účtovníctve oddelene výnosy a náklady spojené s všeobecne prospešnými službami, výnosy a náklady spojené s podnikateľskou činnosťou.
3. Nezisková organizácia je povinná mať účtovnú závierku a výročnú správu overenú štatutárnym audítorom ak:
4. príjem verejných prostriedkov a podielov zaplatenej dane v účtovnom období, za ktoré je účtovná závierka zostavená, presiahne 200 000 eur, alebo
5. všetky príjmy neziskovej organizácie v účtovnom období, za ktoré je účtovná závierka zostavená, presiahnu 500 000 eur; tým nie je dotknutá povinnosť overenia účtovnej závierky podľa osobitného predpisu.
6. Nezisková organizácia uloží ročnú účtovnú závierku overenú štatutárnym audítorom podľa odseku 3 vo verejnej časti registra účtovných závierok najneskôr do 15. júla.
7. Nezisková organizácia vypracuje výročnú správu v termíne určenom správnou radou, najneskoršie do 30. júna príslušného roka.
8. Výročná správa obsahuje:

* prehľad činností vykonávaných v kalendárnom roku s uvedením vzťahu k účelu založenia neziskovej organizácie
* ročnú účtovnú závierku a zhodnotenie základných údajov v nej obsiahnutých
* výrok audítora k ročnej účtovnej závierke, ak bola audítorom overovaná
* prehľad rozsahu príjmov (výnosov) v členení podľa zdrojov a výdavkov
* prehľad o peňažných príjmoch a výdavkoch
* stav a pohyb majetku a záväzkov neziskovej organizácie
* zmeny a nové zloženie orgánov neziskovej organizácie, ku ktorým došlo v priebehu roka
* ďalšie údaje určené správnou radou.

1. Výročná správa sa zverejní a bude verejne prístupná v sídle neziskovej organizácie.
2. Nezisková organizácia uloží výročnú správu do verejnej časti registra účtovných závierok do 15. Júla.

**XI**

**ZRUŠENIE A ZÁNIK NEZISKOVEJ ORGANIZÁCIE**

1. Nezisková organizácia sa zrušuje:
   1. uplynutím času, na aký bola založená,
   2. dňom uvedeným v rozhodnutí správnej rady o zrušení neziskovej organizácie, inak dňom, keď bolo toto rozhodnutie prijaté,
   3. rozhodnutím správnej rady o zlúčení, splynutí alebo rozdelení neziskovej organizácie,
   4. dňom uvedeným v rozhodnutí súdu o zrušení neziskovej organizácie, inak dňom, keď toto rozhodnutie nadobudlo právoplatnosť,
   5. vyhlásením konkurzu alebo zamietnutím návrhu na vyhlásenie konkurzu pre nedostatok majetku.
2. Súd na návrh štátneho orgánu alebo osoby, ktorá osvedčí právny záujem, rozhodne o zrušení neziskovej organizácie a o jej likvidácii, ak
3. nezisková organizácia neposkytuje všeobecne prospešné služby uvedené v zakladacej listine alebo v štatúte dlhšie ako 12 mesiacov,
4. nezisková organizácia nespĺňa podmienky na poskytovanie služieb ustanovené osobitnými predpismi,
5. výdavky (náklady) neziskovej organizácie sú neprimerane vysoké voči rozsahu poskytovaných všeobecne prospešných služieb.
6. Ak bola nezisková organizácia zrušená z dôvodu podľa odseku 1 písm. c) tohto článku, môžu osoby, ktoré boli jej zakladateľmi alebo členmi jej orgánov, založiť ďalšiu neziskovú organizáciu najskôr po uplynutí troch rokov od vyporiadania záväzkov.
7. Súd môže na návrh štátneho orgánu alebo osoby, ktorá osvedčí právny záujem, rozhodnúť o zrušení neziskovej organizácie a o jej likvidácii, ak
8. v uplynulých 24 mesiacoch sa nekonalo ani jedno zasadanie správnej rady,
9. do uplynutia 12 mesiacov po skončení funkčného obdobia neboli zvolené nové orgány neziskovej organizácie,
10. nezisková organizácia používa príjmy zo svojej činnosti a zverený majetok v rozpore s týmto zákonom,
11. nezisková organizácia porušuje ustanovenie [§ 30](https://www.slov-lex.sk/pravne-predpisy/SK/ZZ/1997/213/20181101#paragraf-30) zákona o neziskových organizáciách,
12. nezisková organizácia porušuje povinnosť podľa ustanovenia [§ 10 ods. 3](https://www.slov-lex.sk/pravne-predpisy/SK/ZZ/1997/213/20181101#paragraf-10.odsek-3) zákona o neziskových organizáciách,
13. nezisková organizácia neuloží v lehote určenej v rozhodnutí o uložení pokuty podľa ustanovenia [§ 34a ods. 3](https://www.slov-lex.sk/pravne-predpisy/SK/ZZ/1997/213/20181101#paragraf-34a.odsek-3) zákona o neziskových organizáciách výročnú správu do verejnej časti registra účtovných závierok.
14. Súd pred rozhodnutím o návrhu na zrušenie neziskovej organizácie podľa odseku 3 určí lehotu na odstránenie dôvodu, pre aký bolo zrušenie navrhnuté.
15. Zlúčenie a splynutie:

* Správna rada môže rozhodnúť o zlúčení alebo splynutí neziskovej organizácie s inou neziskovou organizáciou alebo nadáciou. V prípade získania štatútu registrovaného sociálneho podniku môže nezisková organizácia ako registrovaný sociálny podnik splynúť alebo zlúčiť sa len s iným registrovaným sociálnym podnikom.
* Pri zlúčení prechádza majetok zrušenej neziskovej organizácie na neziskovú organizáciu alebo nadáciu, s ktorou sa nezisková organizácia zlúčila.
* Pri splynutí prechádza majetok neziskovej organizácie na neziskovú organizáciu alebo nadáciu vzniknutú splynutím.
* Zmeny, ktoré zo zlúčenia alebo zo splynutia vyplývajú a sú predmetom zápisu do registra, oznámi riaditeľ novovzniknutej organizácie do siedmich dní registrovému úradu.

1. Zánik a likvidácia:

* Nezisková organizácia zaniká ku dňu výmazu z registra. Jej zániku predchádza zrušenie s likvidáciou alebo bez likvidácie.
* Likvidácia sa nevyžaduje, ak peňažné prostriedky neziskovej organizácie prechádzajú na inú neziskovú organizáciu alebo nadáciu po zlúčení alebo splynutí.
* Likvidačný zostatok môže byť prevedený len na inú neziskovú organizáciu alebo na nadáciu.
* Odmenu likvidátora určí ten, kto likvidátora vymenoval.
* Náklady likvidácie sa uhradia z majetku neziskovej organizácie.
* Na zrušenie neziskovej organizácie s likvidáciou alebo bez likvidácie a na zánik neziskovej organizácie sa použijú primerane ustanovenia Obchodného zákonníka o zrušení a zániku obchodných spoločností, ak zákon o neziskových organizáciách neustanovuje inak.

**XI**

**ZÁVEREČNÉ USTANOVENIA**

1. Tento štatút vydáva zakladateľ pri založení neziskovej organizácie a je priložený k zakladacej listine neziskovej organizácie.
2. V prípade, že niektoré ustanovenia štatútu, či už vzhľadom k platnému právnemu poriadku, alebo vzhľadom k jeho zmenám, sa stanú neplatnými, neúčinnými, nevynútiteľnými (obsolentnými) alebo spornými alebo niektoré ustanovenia chýbajú, ostávajú ostatné ustanovenia štatútu touto skutočnosťou nedotknuté. Namiesto tohto ustanovenia nastupuje ustanovenia príslušného všeobecne záväzného predpisu, ktorý je svojou povahou a účelom najbližšie zamýšľanému účelu štatútu.
3. Ak nie je v tomto štatúte stanovené inak, vzťahy vyplývajúce z tohto štatútu sa spravujú ustanoveniami zákona o neziskových organizáciách a ďalšími všeobecne záväznými právnymi predpismi poriadku SR, najmä, nie však výlučne zákonom č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov. V prípade, že niektoré ustanovenie tohto štatútu stratí platnosť v dôsledku zmeny právnych predpisov, tak sa znenie tohto ustanovenia nahrádza ustanovením zmeneného právneho predpisu.
4. Táto štatút je vyhotovený v 3 rovnopisoch, z ktorých každý má platnosť originálu.

V ................................ dňa .......................................

.................................................................

zakladateľ

1. Žiadateľ zvolí druh podniku podľa toho, či poskytovaním svojej spoločensky prospešnej služby napĺňa buď verejný alebo komunitný záujem. [↑](#footnote-ref-1)
2. Žiadateľ si vyberie spoločensky prospešnú službu zo zoznamu spoločensky prospešných služieb v zmysle ustanovenia § 2 ods. 4 zákon č. 112/2018 Z. z., ktorou dosahuje merateľný pozitívny sociálny vplyv. [↑](#footnote-ref-2)
3. Žiadateľ uvedie konkrétne činnosti, ktoré bude reálne vykonávať a ktorými bude dosahovať pozitívny sociálny vplyv. [↑](#footnote-ref-3)
4. Takýmto spôsobom Žiadateľ pokračuje v opise každého svojho cieľa, ktorým je dosahovanie merateľného pozitívneho sociálneho vplyvu v zmysle napĺňania hlavného cieľa neziskovej organizácie. [↑](#footnote-ref-4)
5. Žiadateľ uvádza spôsob merania pozitívneho sociálneho vplyvu pri každej spoločensky prospešnej službe, ktorú poskytuje alebo plánuje poskytovať. Odporúčame uviesť percentá, čísla, zlomky a pod (v zmysle kvantitatívnych údajov). Žiadateľ po uvedení kvantitatívnych údajov môže uviesť aj kvalitatívne údaje v zmysle plánovaného dopadu do reality. Žiadateľ uvedie aj akým spôsobom sa pozitívny sociálny vplyv považuje za dosiahnutý (číslom, percentom alebo iným číselným údajom) [↑](#footnote-ref-5)